
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 154
din 31 iulie 2014
privind transmiterea în folosinţă gratuită a unor spaţii cu altă destinaţie decât  locuinţă

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 15081/09.07.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresa nr. 110806/11.06.2014, înregistrată la Municipiul Sighişoara sub nr. 13308/17.06.2014, formulată de Casa Judeţeană de Pensii Mureş, prin care, pentru buna desfăşurare a activităţii cabinetului de expertiză medicală Sighişoara solicită sprijin pentru găsirea unei locaţii aferente acestei activităţi, în incinta unei unităţi sanitare din municipiul Sighişoara; 

Având în vedere adresele nr. 1/21.03.2014 şi nr. 2/21.05.2014, înregistrate la Municipiul Sighişoara sub nr. 6666/21.03.2014 şi 11367/21.05.2014, formulate de Asociaţia Handicapaţilor Locomotori Sighişoara, prin care solicită repartizarea unui spaţiu pentru sediul asociaţiei şi sala de recuperare medicală a persoanelor cu handicap locomotor, întrucât sunt somaţi de proprietar să elibereze spaţiul pe care l-au deţinut în Municipiul Sighişoara, str. 1 Decembrie 1918 nr. 9;

Având în vedere prevederile art. 124 din Legea nr. 215/2001, legea administraţiei publice locale, republicată, cu modificările şi completările ulterioare, conform cărora consiliile locale şi consiliile judeţene pot da în folosinţă gratuită, pe termen limitat, bunuri mobile şi imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de binefacere sau de utilitate publică ori serviciilor publice;

Având în vedere prevederile art. 555 – 566 şi art. 2144 – 2157 din Legea nr. 287/2009 privind Codul civil, republicat, cu modificările şi completările ulterioare;

Având în vedere că spaţiul cu altă destinaţie decât locuinţă - cabinetul medical nr. VI din construcţia C1 şi spaţiul cu altă destinaţie decât locuinţă cu nr. VIII - construcţia C2, ambele situate în Municipiul Sighişoara, str. H. Oberth nr. 22, sunt libere şi astfel pot fi transmise în folosinţă gratuită Casei de Pensii Judeţene Mureş pentru desfăşurarea activităţii cabinetului de expertiză medicală Sighişoara, respectiv Asociaţiei Handicapaţilor Locomotori Sighişoara pentru desfăşurarea activităţii de recuperare medicală a persoanelor cu handicap locomotor şi pentru sediul asociaţiei;

Având în vedere că imobilul situat în Municipiul Sighişoara, str. H. Oberth nr. 22, nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere Raportul de specialitate al Direcţiei Administrarea Patrimoniului, înregistrat cu nr. 15080/09.07.2014, prin care se propune transmiterea în folosinţă gratuită pe o perioadă de 5 (cinci) ani a spaţiilor menţionate mai sus, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c” şi „d”, (6) lit. „a” pct. 2, 3 şi 19, (9), art. 45 (3), art. 115 (1) lit. b şi a art. 124 din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E:

Art.1. (1) Se aprobă transmiterea în folosinţă gratuită pe o perioadă de 5 (cinci) ani, începând cu data de 01.08.2014, a spaţiului cu altă destinaţie decât locuinţă - cabinetul medical nr. VI din construcţia C1, situat în Municipiul Sighişoara, str. H.Oberth nr. 22, înscris în C.F. individual nr. 11597/VI, sub nr. top. 974/2/2, 973/2/VI, în care este specificată în mod detaliat componenţa acestui spaţiu, către Casa Judeţeană de Pensii Mureş, pentru desfăşurarea activităţii cabinetului de expertiză medicală Sighişoara. 

(2) Predarea spaţiului cu altă destinaţie decât locuinţă - cabinetul medical nr. VI, către Casa Judeţeană de Pensii Mureş, pentru desfăşurarea activităţii cabinetului de expertiză medicală Sighişoara, se va face printr-un proces verbal de predare – primire.
Art.2. (1) Se aprobă transmiterea în folosinţă gratuită pe o perioadă de 5 (cinci) ani, începând cu data de 01.08.2014, a spaţiului cu altă destinaţie decât locuinţă cu nr. VIII - construcţia C2, situat în Municipiul Sighişoara, str. H.Oberth nr. 22, înscris în C.F. individual nr. 11597/VIII, sub nr. top. 974/2/2, 973/2/VIII, în care este specificată în mod detaliat componenţa acestui spaţiu, către Asociaţia Handicapaţilor Locomotori Sighişoara, pentru desfăşurarea activităţii de recuperare medicală a persoanelor cu handicap locomotor şi pentru sediul asociaţiei. 

(2) Predarea spaţiului cu altă destinaţie decât locuinţă cu nr. VIII - construcţia C2, către Asociaţia Handicapaţilor Locomotori Sighişoara, pentru desfăşurarea activităţii de recuperare medicală a persoanelor cu handicap locomotor şi pentru sediul asociaţiei, se va face printr-un proces verbal de predare – primire.
Art.3. Cu ducerea la îndeplinire a prevederilor prezentei hotărâri se încredinţează Primarul municipiului, Direcţia Economică prin d-l ec. Oltean Emil, Director executiv şi Direcţia Administrarea Patrimoniului prin d-l ing. Maşca Petru, Director executiv din cadrul Municipiului Sighişoara, respectiv Casa Judeţeană de Pensii Mureş şi Asociaţia Handicapaţilor Locomotori Sighişoara.
Art.4. Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

         Bontea Adrian  

  Contrasemnează/Avizat pentru legalitate

           SECRETAR,



           Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Direcţia Economică; 
  1 ex. Direcţia Administrarea Patrimoniului;

  1 ex. Compartimentul Juridic;

  1 ex. Casa Judeţeană de Pensii Mureş;

  1 ex. Asociaţia Handicapaţilor Locomotori Sighişoara.

11 ex. 
A.F./G.V.
